
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1001 

9 Αυγούστου 2000 


ΑΠΟΦΑΣΕΙ Σ 

Αριθ. 27300/ΔΙΡΕ 548 

Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ, Επενδύσεων και Ανάπτυξης και 
Διεθνών Σχέσεων, στους Γενικούς Διευθυντές, στους 
Διευθυντές, στους Προϊσταμένους Τμημάτων και Αυ¬ 
τοτελών Γραφείων του Υπουργείου Εθνικής Οικονο¬ 
μίας να υπογράφουν «Με εντολή Υπουργού». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Ορ¬ 
γανα» και ειδικότερα των άρθρων 29 και 29Ατο οποίο προ¬ 
στέθηκε με το άρθρο 27 του Ν. 2081/1992(ΦΕΚ 137/τ.Α/ 
1985) και (ΦΕΚ 154/τ.Α/1992) αντίστοιχα, και το γεγονός 
ότι, από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

β) Του Ν. 2085/1992 «Ρύθμιση Θεμάτων οργάνωσης, 
λειτουργίας και προσωπικού της Δημόσιας Διοίκησης και 
άλλες διατάξεις» (ΦΕΚ 170/τ.Α/20.10.1992). 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ.28/τ.Α/3.3.1994). 

δ) Του Ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς δια¬ 
τάξεις «(ΦΕΚ.40/τ.Α/21.3.1997). 

ε) Του Ν. 2683/1999 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. και άλλες διατάξεις» (ΦΕΚ19/τ.Α/9.2.1999). 

στ) Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/τ.Α/14.7.2000). 

ζ)Του Π.Δ. 141/2000 «Αποδοχή παραίτησης Υπουργών, 
Αναπληρωτή Υπουργού και Υφυπουργών» (ΦΕΚ. 121/τ.Α/ 
13.4.2000). 

η) Του Π.Δ. 143/2000 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ.122/τ.Α/ 
13.4.2000). 

2. Την ανάγκη να διασφαλισθεί η εύρυθμη και αποδοτι¬ 
κή λειτουργία των Υπηρεσιώντου Υπουργείου Εθνικής Οι¬ 
κονομίας, επί των οποίων ασκούμε αρμοδιότητες, καθώς 
και η ταχεία διεκπεραίωση των υποθέσεων που έχουν 
ανατεθεί, σ’ αυτές, αποφασίζουμε: 


I. Μεταβιβάζουμε στους Γενικούς Γραμματείς ΥΠΕ¬ 
ΘΟ,Επενδύσεων και Ανάπτυξης και Διεθνών Σχέσεων, 
στους Γενικούς Διευθυντές, στους Διευθυντές, στους 
Προϊσταμένους Τμημάτων και Αυτοτελών Γ ραφείων του 
Υπουργείου Εθνικής Οικονομίας το δικαίωμα να υπογρά¬ 
φουν «Με εντολή Υπουργού» τις πιο κάτω πράξεις: 

Α. Στον Γενικό Γραμματέα του Υπουργείου Εθνικής Οι¬ 
κονομίας πέρα από τις αρμοδιότητες που καθορίζονται 
απότο άρθρο25του Ν. 1558/85 μεταβιβάζουμεκαιτις κα¬ 
τωτέρω πράξεις αρμοδιότητας των Γενικών Διευθύνσε¬ 
ων: 

- Οικονομικής Πολιτικής, 

- Διοικητικής Υποστήριξης, 

- Του Αυτοτελούς Γ ραφείου Επιθεώρησης, 

- Του Αυτοτελούς Γραφείου Νομικών Θεμάτων Ευρω¬ 
παϊκής Ένωσης, 

- Του Αυτοτελούς Γραφείου Κοινοβουλευτικού Ελέγ¬ 
χου, 

- Του Ειδικού Γραφείου Αποκρατικοποιήσεων (Αρθρο 
24 παρ. 3 του Ν.2733/99 &αποφ. Αριθμ. 30162/ΔΙΟΕ 595/ 
3.9.99) (ΦΕΚ 1726/τ.Β/13.9.99), 

- και των κατωτέρω Φορέων που εποπτεύονται από το 
Υπουργείο: 

- ΚΕΝΤΡΟ ΠΡΟΓΡΑΜΜΑΤΙΣΜΟΥ ΚΑΙ ΟΙΚΟΝΟΜΙΚΩΝ 
ΕΡΕΥΝΩΝ (ΚΕΠΕ) 

- ΟΙΚΟΝΟΜΙΚΟ ΕΠΙΜΕΛΗΤΗΡΙΟ ΕΛΛΑΔΑΣ (ΟΕΕ) 

- ΚΕΝΤΡΟ ΔΙΕΘΝΟΥΣ ΕΥΡΩΠΑΪΚΟΥ ΟΙΚΟΝΟΜΙΚΟΥ 
ΔΙΚΑΙΟΥ (ΚΔΕΟΔ) 

- ΕΠΙΤΡΟΠΗ ΚΕΦΑΛΑΙΑΓΟΡΑΣ 

-ΤΑΜΕΙΟ ΕΓΓΥΗΣΗΣ ΚΑΤΑΘΕΣΕΩΝ (ΤΕΚ) 

-ΧΡΗΜΑΤΙΣΤΗΡΙΟ ΑΞΙΩΝ ΑΘΗΝΩΝ (ΧΑΑ) 

-ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ (ΟΚΕ) 

1. Την παροχή οδηγιών στις ανωτέρω Υπηρεσιακές Μο¬ 
νάδες για τη μεθόδευση και τον συντονισμό της κοινής 
δραστηριότητας αυτών, με σκοπό την αποτελεσματική 
εφαρμογή της Κυβερνητικής πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, 
που αποσκοπούν στην εκπόνηση, σχεδίασμά, προγραμ¬ 
ματισμό και έλεγχο βραχυχρόνιων και μακροχρόνιων 
προγραμμάτων των Μονάδων αυτών, μέσα στα πλαίσια 
της υλοποίησης της Κυβερνητικής πολιτικής. 

3. Την υπογραφή απαντήσεων σε αιτήματα επανεξέτα¬ 
σης ή αναφορές παραπόνων ή καταγγελίες πολιτών κατά 
πράξεων ή παραλείψεων υπηρεσιακών οργάνων του ίδι¬ 
ου Υπουργείου, εκτός των Γενικών Γραμματειών Επενδύ¬ 
σεων και Ανάπτυξης, Διεθνών Σχέσεων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς αλλά ύστερα από εξουσιο¬ 
δότησή τους από τους Γ ενικούς Γ ραμματείς των οικείων 
Υπουργείων εκτός των πράξεων αρμοδιότητας των Γενι¬ 
κών Γ ραμματειών Επενδύσεων και Ανάπτυξης, Διεθνών 
Σχέσεων και ΕΣΥΕ. 

5. Την υπογραφή αποφάσεων και κάθε είδους υπηρε¬ 
σιακών εγγράφων των ανωτέρω εποπτευομένων από το 
Υπουργείο Φορέων. 

6. Την υπογραφή εγγράφων πάνω σε θέματα αρμοδιό¬ 
τητας Γενικού Διευθυντή, εφόσον συμπράττουν περισσό¬ 
τερες Γενικές Διευθύνσεις, εκτός των Γενικών Δ/νσεων 
Περιφερειακής Πολιτικής και Επενδύσεων και Ιδιωτικών 
Επενδύσεων και των Γ ενικών Δ/νσεων της Γ ενικής Γ ραμ- 
ματείας Διεθνών Σχέσεων. 

7. Σύνθεση και συγκρότηση Συμβουλίων και Επιτροπών 
όπου δεν είναι ευθέως ορισμένη και εφόσον δεν μετέχει 
Υπουργός ή Υφυπουργός. 

8. Ορισμό εκπροσώπων του Υπουργείου σε Συμβούλια 
και Επιτροπές άλλων Δημοσίων Υπηρεσιών και Οργανι¬ 
σμών για θέματα της αρμοδιότητάς του. 

9. Την υπογραφή αποφάσεων συγκρότησης ενδοϋπη- 
ρεσιακών Επιτροπών και Ομάδων Εργασίας, για την επί¬ 
τευξη καλύτερου συντονισμού των διαφόρων δραστηριο¬ 
τήτων των παραπάνω Δ/νσεων καθώς και για τη διεξαγω¬ 
γή συγκεκριμένων ερευνητικών εργασιών. 

Στον Γ ενικό Γ ραμματέατου Υπουργείου μεταβιβάζουμε 
επίσης το δικαίωμα να υπογράφει «Με εντολή Υπουργού» 
τις πιο κάτω πράξεις: 

1. Τις αρμοδιότητες που αφορούν (α) σε υλοποίηση 
αποφάσεων της Διυπουργικής Επιτροπής Αποκρατικο¬ 
ποιήσεων και (β) σε εφαρμογή των διατάξεων των Ν. 
2000/91,2065/92 και 2075/92 όπως αυτοί εκάστοτε ισχύ¬ 
ουν και επί των οποίων υπάρχει αρμοδιότητα του Υπουρ¬ 
γείου και (γ) την υπογραφή των σχετικών συμβάσεων. 

2. Όλες τις συμβάσεις που αναφέρονται σε μελέτες για 
την εξυγίανση των Δημοσίων Επιχειρήσεων και Οργανι¬ 
σμών. Τις αρμοδιότητες αυτές μπορεί να ασκεί παράλλη¬ 
λα ο Υπουργός. 

3. Τα θέματα διαδικασίας χρηματιστηριακών συναλλα¬ 
γών. 

4. Τις αποφάσεις ορισμού χρηματιστών για εκποίηση 
μετοχών εισηγμένων στο Χρηματιστήριο. 

5. Την υπογραφή των συμβάσεων ανάθεσης έργου. 

6. Τις αποφάσεις έγκρισης για να ακολουθηθεί η διαδι¬ 
κασία της απευθείας ανάθεσης (άρθρο 22 Π.Δ/τος 
173/90) και αποφάσεις απευθείας ανάθεσης καθώς και 
κάθε σχετικής με το θέμα απόφασης σύμφωνα με τις δια¬ 
τάξεις της παρ.20του άρθρου 3του Ν. 1797/1988 για τις 
περιπτώσεις που η σχετική δαπάνη υπερβαίνει το ποσό 
των 20.000.000 δρχ. 

7. Τις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων Δημοσίων Επεν¬ 
δύσεων, προκηρύξεις δημοσίων διαγωνισμών, αποφά¬ 


σεις κατακύρωσης αποτελεσμάτων διαγωνισμών και συμ¬ 
βάσεις καθώς και κάθε σχετική με το θέμα απόφαση στις 
περιπτώσεις που η σχετική δαπάνη υπερβαίνει το ποσό 
των 20.000.000 δρχ. 

8. Την κατάρτιση ενιαίου προγράμματος προμηθειών ή 
προτάσεις για χορήγηση εξουσιοδοτήσεων. 

9. Την έγκριση κάθε φύσης δαπανών παροχής πιστώσε¬ 
ων, εντολών προμηθειών ή εκτέλεσης έργων. 

10. Την έγκριση προγραμμάτων πληροφορικής. 

11. Την έγκριση προϋπολογισμού και ισολογισμού του 
ΚΕΠΕ. 

12. Τις αποφάσεις έγκρισης επιχορηγήσεων ΝΠΔΔ και 
ΝΠΙΔ. 

13. Τις πράξεις που αφορούντο υπό εκκαθάριση ΕΛΚΕ- 
ΠΑ (ΝΠΙΔ). 

Τέλος μεταβιβάζουμε στον Γενικό Γραμματέα του 
Υπουργείου το δικαίωμα να υπογράφει «Με εντολή 
Υπουργού» τις πιο κάτω πράξεις: 

Τις αρμοδιότητες που αφορούν καθ’ οιονδήποτε τρόπο 
θέματα κατάστασης προσωπικού οποιοσδήποτε κατηγο¬ 
ρίας, πλην Γ ενικών Διευθυντών. 

Στις αρμοδιότητες αυτές περιλαμβάνονται: 

1. Διορισμοί και προσλήψεις του πάσης φύσεως προ¬ 
σωπικού του Υπουργείου πλην των υπαλλήλων των Υπη¬ 
ρεσιών Εξωτερικού της Γενικής Γραμματείας Διεθνών 
Σχέσεων. 

2. Ερωτήματα και αποφάσεις για την επιλογή, προαγω¬ 
γή, τοποθέτηση, και μετάταξη των Διευθυντών, Προϊστα¬ 
μένων Τμημάτων και Αυτοτελών Γραφείων καθώς και 
όλων των λοιπών υπαλλήλωντου Υπουργείου. 

3. Μετακίνηση των Διευθυντών, Προϊσταμένων Τμημά¬ 
των και Αυτοτελών Γ ραφείων καθώς και όλων των λοιπών 
υπαλλήλων των Υπηρεσιών αρμοδιότητάς του. 

4. Ερωτήματα και αποφάσεις γατην απόσπαση και με¬ 
τάθεση των Διευθυντών, Προϊσταμένων Τμημάτων και 
Αυτοτελών Γ ραφείων καθώς και όλων των λοιπών υπαλ¬ 
λήλωντου Υπουργείου, πληντων υπαλλήλωντης Γ ενικής 
Γραμματείας Διεθνών Σχέσεων. 

5. Κύρωση πινάκων επιτυχίας που καταρτίστηκαν με τη 
διαδικασία της επιλογής προσωπικού για το Υπουργείο 
και εκδίκαση ενστάσεων κατά των πινάκων αυτών. 

6. Κατανομή θέσεων προσωπικού κατά μονάδα. 

7. Κύρωση των πινάκων προακτέων όλων των μονίμων 
υπαλλήλων. 

8. Τις αποφάσεις μετάβασης στο εσωτερικό και εξωτε¬ 
ρικό των Γ ενικών Διευθυντών, των Υπηρεσιών αρμοδιότη¬ 
τάς του και των ιδιωτών που συνεργάζονται με το Υπουρ¬ 
γείο. 

9. Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών και 
λοιπών αδειών στους Γενικούς Διευθυντές των Υπηρε¬ 
σιών αρ μοδιότητάς του.. 

10. Ερωτήματα και αποφάσεις για χορήγηση άδειας 
στους υπαλλήλους του Υπουργείου για εκπαίδευση ή με¬ 
τεκπαίδευση στο εσωτερικό και εξωτερικό των Υπηρε¬ 
σιών αρμοδιότητάς του. 

11. Τα έγγραφα που απευθύνονται στα δικαστήρια και 
αναφέρονται σε ένδικα μέσα που έχουν ασκηθεί κατά πρά¬ 
ξεων ή παραλείψεων των Υπηρεσιών αρμοδιότητάς του. 

12. Τον προγραμματισμό αναγκών για την καθιέρωση 
υπερωριακής εργασίας των υπαλλήλων. 

13. Τις προτάσεις καθιέρωσης υπερωριακής εργασίας 
για το προσωπικό Ιδιωτικού Δικαίου στο Υπουργείο Ερ¬ 
γασίας. 

14. Υπογραφή αποφάσεων εξουσιοδότησης υπαλλή¬ 
λων για το χειρισμό διαβαθμισμένου υλικού, άρσης εξου¬ 
σιοδότησης, συγκρότησης ομάδων πολιτικής άμυνας των 
κτιρίων του Υπουργείου και όλων των άλλων υπηρεσιών 
που υπάγονται σε αυτό, καθώς και συγκρότησης Επιτρο¬ 
πών καταστροφής διαβαθμισμένου υλικού. 

15. Αποφάσεις έναρξης-αναστολήςλειτουργίας υπηρε¬ 
σιών. 

16. Υπογραφή συμβάσεων. 

17. Αποδοχή γνωμοδοτήσεων Τμήματος Νομικού Συμ¬ 
βουλίου του Κράτους και σχετικών ερωτημάτων. 

18. Αποδοχή και έγκριση πρακτικών του Νομικού Συμ¬ 
βουλίου του Κράτους. 

Β. Στους Γενικούς Γραμματείς Επενδύσεων και Ανά¬ 
πτυξης και Διεθνών Σχέσεων τις κατωτέρω πράξεις: 

1. Τις αποφάσεις μετάβασης στο εσωτερικό και εξωτε¬ 
ρικό των Γενικών Διευθυντών αρμοδιότητάς τους καθώς 
και των ιδιωτών που συνεργάζονται με τις υπηρεσίες αρ¬ 
μοδιότητάς τους. 

2. Ερωτήματα και αποφάσεις για την χορήγηση αδειών 
χωρίς αποδοχές καθώς και τη χορήγηση κανονικών και 
λοιπών αδειών στους Γενικούς Διευθυντές των Υπηρε¬ 
σιών αρμοδιότητάς τους. 

3. Ερωτήματα και αποφάσεις για χορήγηση άδειας 
στους υπαλλήλους των Υπηρεσιών αρμοδιότητάς τους 
για εκπαιδευτική ή μετεκπαίδευση στο εσωτερικό και 
εξωτερικό. 

4. Τις μετακινήσεις των υπαλλήλων εντός των Διευθύν¬ 
σεων αρμοδιότητάς τους. 

5. Τα έγγραφα που απευθύνονται στα δικαστήρια και 
αναφέρονται σε ένδικα μέσα που έχουν ασκηθεί κατά 
πράξεων ή παραλείψεων των Υπηρεσιών αρμοδιότητάς 
τους. 

6. Θέματα της αρμοδιότητάς τους που αφορούν: 

α. Αποδοχή γνωμοδοτήσεων τμήματος του Ν.Σ.τ.Κ. και 
σχετικών ερωτημάτων. 

β. Αποδοχή και έγκριση πρακτικών του Ν.Σ.τ.Κ. 

7. Ορισμό εκπροσώπων σε Συμβούλια και Επιτροπές 
άλλων Δημοσίων Υπηρεσιών και Οργανισμών για θέματα 
της αρμοδιότητάς τους. 

Ειδικότερα στον Γ ενικό Γ ραμματέα Διεθνών Σχέσεων: 

α. Τις αποφάσεις μετάβασης στο εσωτερικό και εξωτε¬ 
ρικό των Γενικών Συμβούλων και λοιπών υπαλλήλων των 
Γραφείων Ο.Ε.Υ. 

β. Ερωτήματα και αποφάσεις για την τοποθέτηση, με¬ 
τάθεση ή απόσπαση των υπαλλήλων όπως προβλέπεται 
από το άρθρο 3 του Ν. 2297/1995 (ΦΕΚ.50/τ.Α/8.3.95) 

γ. Ερωτήματα και αποφάσεις για τοποθετήσεις και απο¬ 
σπάσεις υπαλλήλων Υπηρεσιών της αρμοδιότητάς του 
στη ΜΕΑΟΟΣΑκαιστο Γ ραφείο Οικονομικού .Συμβούλου 
στη ΜΕΑ στους Διεθνείς Οργανισμούς στη Γενεύη. 

δ. Αποφάσεις για την πρόσληψη επιτόπιου προσωπικού 
με σύμβαση εργασίας ορισμένου χρόνου ή έργου για τις 
ανάγκεςτων Γ ραφείων Ο.Ε.Υ. όπως προβλέπεται απάτην 
παρ. 3 του άρθρου 5 του Ν. 2297/1995. 


ε. Την υπογραφή αποφάσεων για το διορισμό ή παύση 
Οικονομικών - Εμπορικών Συμβούλων εκ προσωπικοτή¬ 
των και επίτιμων άμισθων Οικονομικών - Εμπορικών Ακο¬ 
λούθων, όπως προβλέπεται από τις παρ. 1 & 2 αντίστοιχα 
του άρθρου 5 του Ν.2297/1995.. 

Γ. Στον Γ ενικό Διευθυντή της Γ ενικής Διεύθυνσης Οικο¬ 
νομικής Πολιτικής του ΥΠΕΘΟ μεταβιβάζουμε το δικαίω¬ 
μα να υπογράφει «Με εντολή Υπουργού» για τις πιο κάτω 
πράξεις και έγγραφα αρμοδιότητας των Διευθύνσεων: 
α) Μακροοικονομικής Ανάλυσης και Προβλέψεων 
β) Πιστωτικών και Δημοσιονομικών Υποθέσεων 
γ) Τομέων Παραγωγής 
δ) Κοινωνικής Πολιτικής 
ε) Ευρωπαϊκής Ένωσης 

στ) Δημοσίων Επιχειρήσεων και Οργανισμών (ΔΕΚΟ) 
ζ) Αυτοτελούς Γ ραφείου Νομικής Υποστήριξης 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σε 
αυτόν καθώς και την αξιολόγηση του κόστους και της ποι¬ 
ότητας των αποτελεσμάτων τους. 

2. Τηνεξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνηςτου και 
την διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του Δημοσίου Τομέα. 

4. Την αξιολόγηση των Διευθυντών και την εκτίμηση, με 
ειδική σημείωση, της αξιολόγησης από τους τελευταίους 
των Προϊσταμένων των Τμημάτων, καθώς και την αξιο¬ 
ποίηση και ανάπτυξη του υπηρετούντος προσωπικού. 

5. Την παροχή οδηγιών προς τις πιο πάνω Δ/νσεις για τη 
μεθόδευση και το συντονισμό της κοινής δραστηριότη¬ 
τας αυτών με σκοπό την αποτελεσματική υλοποίηση της 
Κυβερνητικής πολιτικής. 

6. Τα έγγραφα πάνω σε θέματα αρμοδιότητας Διευθυ¬ 
ντή, εφόσον συμπράττουν σε αυτά περισσότερες από τις 
πιο πάνω Δ/νσεις. 

7. Τηνπροσυπογραφή όλων των εγγράφων που θα υπο¬ 
γράφονται από υπερκείμενα όργανα. 

Δ. Στον Γενικό Διευθυντή της Γενικής Δ/νσης Διοικητι¬ 
κής Υποστήριξης μεταβιβάζουμε το δικαίωμα να υπογρά¬ 
φει «Με εντολή Υπουργού» για τις πιο κάτω πράξεις και 
έγγραφα αρμοδιότητας των Δ/νσεων: 
α) Διοικητικού 
β) Οικονομικού 

γ) Οργάνωσης και Εκπαίδευσης 
δ) Πληροφορικής 

ε) Παλλαϊκής Άμυνας - Πολιτικής Σχεδίασης Εκτάκτου 
Ανάγκης 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σε 
αυτόν καθώς και την αξιολόγηση του κόστους και της ποι¬ 
ότητας των αποτελεσμάτων τους. 

2. Τηνεξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνηςτου και 
την διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την υπογραφή εγγράφων προς το Υπουργείο Εξωτε¬ 
ρικών για την έκδοση ή θεώρηση διπλωματικών διαβατη¬ 
ρίων των υπαλλήλωντου Υπουργείου. 

4. Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του Δημόσιου Τομέα. 

5. Την αξιολόγηση των Διευθυντών και την εκτίμηση με 
ειδική σημείωση, της αξιολόγησης από τους τελευταίους 
των Προϊσταμένων των Τμημάτων, καθώς και την αξιο¬ 
ποίηση και ανάπτυξη του υπηρετούντος προσωπικού. 

6. Την παροχή οδηγιών προς τις πιο πάνω υπηρεσιακές 
μονάδες του Υπουργείου για τη μεθόδευση και το συντο¬ 
νισμό της κοινής δραστηριότητας αυτών, με σκοπό την 
αποτελεσματική υλοποίηση της Κυβερνητικής πολιτικής. 

7. Την υπογραφή εγγράφων σχετικά με την επιβολή μέ¬ 
τρων ασφαλείας για την ομαλή λειτουργικότητα των υπη¬ 
ρεσιών του Υπουργείου. 

8. Τα έγγραφα πάνω σε θέματα αρμοδιότητας Διευθυ¬ 
ντή εφόσον συμπράττουν σε αυτά περισσότερες από μία 
από τις πιο πάνω Δ/νσεις. 

9. Την υπογραφή αποφάσεων μετατάξεως υπαλλήλων 
από κλάδο σε κλάδο. 

10. Τις αποφάσεις ανάληψης υποχρεώσεων, αναγνώρι¬ 
σης και έγκρισης κάθε είδους δαπανών, παροχής πιστώ¬ 
σεων, εντολών προμηθειών, εκτέλεσης έργων, σύναψης 
συμβάσεων από 20.000.000 μέχρι και 50.000.000 δρχ. 

11. Τις εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής 
που έχουν εκδοθεί στο όνομά τους από 20.000.000 και μέ¬ 
χρι 50.000.000 δρχ. 

12. Τις προτάσεις μεταφοράς πίστωσης από ένα κωδι¬ 
κό αριθμό σε άλλο κωδικό αριθμό των φορέωντου Υπουρ¬ 
γείου ή άλλων Υπουργείων, καθώς και αναλήψεις πιστώ¬ 
σεων από του ποσού των 20.000.000 και μέχρι 50.000.000 
δρχ. 

13. Τις προτάσεις εγγραφής πιστώσεων από το αποθε- 
ματικό μέχρι του ποσού των 20.000.000 δρχ. 

14. Την προσυπογραφή όλων των εγγράφων που θα 
υπογράφονται από υπερκείμενα όργανα. 

15. Ερωτήματα και αποφάσεις για τη χορήγηση αδειών 
χωρίς αποδοχές καθώς και τη χορήγηση κανονικών, και 
λοιπών αδειών πλην αναρρωτικών στους Διευθυντές του 
Υπουργείου. 

16. Προτάσεις για τη μετακίνηση εκτός έδρας, καθώς 
και αποφάσεις μετακίνησης εντός έδρας καθ’ υπέρβαση 
των ορίων, για εκτέλεση υπηρεσίας στο εσωτερικό των 
υπαλλήλων του Υπουργείου οποιοσδήποτε κατηγορίας, 
πλην Γενικών Διευθυντών. 

17. Αποφάσεις μετάβασης των υπαλλήλων του Υπουρ¬ 
γείου οποιασδήποτε κατηγορίας στο Εξωτερικό για υπη¬ 
ρεσία, πλην Γ ενικών Διευθυντών. 

Ε. Στους Διευθυντές ή στους νόμιμους αναπληρωτές 
τους μεταβιβάζουμε το δικαίωμα να υπογράφουν «Με 
εντολή Υπουργού» για τις πιο κάτω πράξεις και έγγραφα 
αρμοδιότητάς τους: 

α. Γενικά: 

1. Τις πράξεις μετακίνησης των υπαλλήλων μέσα στην 
ίδια τους τη Δ/νση. 

2. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

3. Την υπογραφή προπαρασκευαστικών διαβιβαστικών 
και υπομνηστικών εγγράφων της αρμοδιότητάς τους. 

4. Την υπογραφή αποφάσεων συγκρότησης Επιτροπών 
εκκαθάρισης των αρχείων της Διεύθυνσής τους. 


5. Την υπογραφή εγγράφων μετά οποία ζητούνται ή πα¬ 
ρέχονται πληροφορίες για την ορθή εφαρμογή των Νό¬ 
μων. 

6. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί κατ’ 
αρχήν έγκρισή μας ή έγκριση του Γ ενικού Γ ραμματέα. 

7. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο αρχείο. 

8. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

9. Την έκδοση εγκυκλίων. 

10. Την αξιολόγηση Προϊσταμένων Τμημάτων. 

Β. Ειδικότερα: 

Στον Διευθυντή της Διεύθυνσης Διοικητικού ή το νόμιμο 
Αναπληρωτή του: 

1. Την υπογραφή των παραπεμπτηρίων εγγράφων προς 
το Υπηρεσιακό Συμβούλιο του Υπουργείου περί θέσεως 
σε κατάσταση διαθεσιμότητας ή αργίας και επαναφοράς 
στην ενεργό υπηρεσία των υπαλλήλων, καθώς καιτωνπα- 
ραπεμπτηρίων εγγράφων προς την Ειδική Επιτροπή Αξιο¬ 
λόγησης των τακτικών υπαλλήλων και εκείνων που ανα- 
φέρονται στη ρύθμιση θεμάτων προσωπικού του Υπουρ¬ 
γείου. 

2. Την υπογραφή των εγγράφων με τα οποία ζητείται η 
γνώμη των Νομικών Συμβούλων του Υπουργείου σε θέ¬ 
ματα κατάστασης προσωπικού. 

3. Την έκδοση αποφάσεων καθορισμού ημερών κίνησης 
εκτός έδρας. 

4. Την υπογραφή αποφάσεων χορήγησης άδειας άσκη¬ 
σης ιδιωτικής εργασίας με αμοιβή στους υπαλλήλους 
(μονίμους και Ι.Δ.). 

5. Τα διαδικαστικά θέματα που αναφέρονται σε ηθικές 
αμοιβές - βραβεύσεις των υπαλλήλων. 

6. Τα διαδικαστικά θέματα θέσης σε κατάσταση αργίας 
ή διαθεσιμότητας και επαναφοράς στην ενεργό υπηρεσία 
των υπαλλήλων. 

7. Την υπογραφή εντολών μετακίνησης εκτός έδρας 
στο εσωτερικό του προσωπικού του Υπουργείου που υπη¬ 
ρετεί με οποιαδήποτε σχέση εκτός των Γ ενικών Διευθυ- 
ντώντου Υπουργείου. 

8. Τα διαδικαστικά θέματα που αναφέρονται στη διεξα¬ 
γωγή των εκλογών για ανάδειξη αιρετών εκπροσώπων 
στο Υπηρεσιακό Συμβούλιο. 

9. Την υπογραφή πράξεων ένταξης των υπαλλήλων σε 
κλάδους και βαθμούς. 

10. Την υπογραφή αποφάσεων θέσεως σε κατάσταση 
διαθεσιμότητας ή αργίας και επαναφοράς στην ενεργό 
υπηρεσία των υπαλλήλων, μετά από απόφαση του Υπη¬ 
ρεσιακού Συμβουλίου. 

11. Την υπογραφή των κανονικών καθώς και αδειών 
άνευ αποδοχών όλων των υπαλλήλων του Υπουργείου 
πλην των Γ ενικών Διευθυντών και των Διευθυντών. 

12. Την υπογραφή πράξεων απόλυσης λόγω ορίου ηλι¬ 
κίας ή συμπληρώσεως τριακονταπενταετίας ή θανάτου ή 
έκπτωσης ή παραίτησης. 

13. Την λύση της εργασιακής σύμβασης του προσωπι¬ 
κού με σχέση εργασίας Ιδιωτικού Δικαίου, πλην πειθαρχι¬ 
κών. 

14. Την υπογραφή αιτήσεων πινάκων αρχαιότητας των 
μονίμων υπαλλήλων, καθώς και την ανακοίνωση αυτών. 

15. Την αξιολόγηση των Προϊσταμένων Τμημάτων. 

16. Τα πάσης φύσεως παραπεμτπήρια έγγραφα προς 
το Υπηρεσιακό Συμβούλιο που αναφέρονται στη ρύθμιση 
θεμάτωντου προσωπικού του Υπουργείου. 

17. Ερωτήματα προς το Υπηρεσιακό Συμβούλιο για την 
κατάρτιση πινάκων προακτέων όλων των υπαλλήλων του 
Υπουργείου. 

18. Την υπογραφή εγγράφων που απευθύνονται στο Δι¬ 
οικητικό Εφετείο, το Συμβούλιο της Επικράτειας και τα 
Τακτικά Δικαστήρια επί προσφυγών των υπαλλήλων του 
Υπουργείου και επί εγειρομένων αγωγών αποζημίωσης 
υπό υπαλλήλων του Υπουργείου εν ενεργεία ή μη. 

19. Αποφάσεις για τη χορήγηση αδειών χωρίς αποδο¬ 
χές καθώς και τη χορήγηση κανονικών αδειών και λοιπών 
αδειών πλην αναρρωτικών των Π ροϊσταμένων Αυτοτελών 
Γ ραφείων. 

20. Αποφάσεις για την μετακίνηση εντός έδρας, καθώς 
και αποφάσεις μετακίνησης εκτός έδρας καθ’ υπέρβαση 
των ορίων για εκτέλεση υπηρεσίας στο εσωτερικό των 
Προϊσταμένων Αυτοτελών Γραφείωντου Υπουργείου. 

Στον Διευθυντή της Διεύθυνσης Οικονομικού ή το νόμι¬ 
μο Αναπληρωτή του: 

1. Την υπογραφή εγγράφων με τα οποία διαβιβάζονται 
δικαιολογητικά έγκρισης χρηματικών ενταλμάτων τακτι¬ 
κών και προπληρωμής, ανεξάρτητα από ποσά για τα 
οποία έχει προηγηθεί σχετική έγκριση του Γενικού Γραμ- 
ματέα. 

2. Την υπογραφή εντολών έκδοσης χρηματικών ενταλ¬ 
μάτων, προπληρωμής επ’ ονόματι της Τραπέζης της Ελ¬ 
λάδος, για την πληρωμή μισθών και λοιπών σταθερών 
αποδοχώντων υπηρετούντων στις Υπηρεσίες του Υπουρ¬ 
γείου στην αλλοδαπή, ενοικίων μισθωμένων ακινήτων και 
λοιπών σταθερών δαπανών των αυτών Υπηρεσιών. 

3. Τις αποφάσεις έγκρισης για να ακολουθηθεί η διαδι¬ 
κασία της απευθείας ανάθεσης ( άρθρο 22 Π.Δ/τος 
173/90) και αποφάσεις απευθείας ανάθεσης και συμβά¬ 
σεις, καθώς και κάθε σχετική με το θέμα απόφαση, σύμ¬ 
φωνα με τις διατάξεις της παρ. 20 του άρθρου 3 του 
Ν. 1797/88, για τις περιπτώσεις που η σχετική δαπάνη εί¬ 
ναι μέχρι 20.000.000 δρχ. 

4. Τις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων Δημοσίων Επεν¬ 
δύσεων, προκηρύξεις δημοσίων διαγωνισμών, αποφά¬ 
σεις κατακύρωσης αποτελεσμάτων διαγωνισμών και συμ¬ 
βάσεις, καθώς και κάθε σχετική με το θέμα απόφαση στις 
περιπτώσεις που η σχετική δαπάνη είναι μέχρι ποσού 
20.000.000 δρχ. 

5. Τις αποφάσεις ορισμού υπολόγωνΧΕΠ ανεξαρτήτως 
ποσού. 

6. Τις αποφάσεις ανάληψης υποχρεώσεων, αναγνώρι¬ 
σης και έγκρισης κάθε είδους δαπανών παροχής πιστώ¬ 
σεων, εντολών προμηθειών εκτέλεσης έργων σύναψης 
συμβάσεων μέχρι ποσού 20.000.000 δρχ. 

7. Τις εντολές προς τους υπολόγους για την καταβολή 
δαπανών από τα χρηματικά εντάλματα προπληρωμής 
που έχουν εκδοθεί στο όνομά τους μέχρι του ποσού 
20.000.000 δρχ. 

8. Τις πράξεις θεώρησης των καταστάσεων εκκαθάρι¬ 
σης όλων των δαπανών, καθώς και τα σχετικά διαβιβαστι¬ 
κά έγγραφα ανεξαρτήτως ποσού. 

9. Τις αποφάσεις για μεταβίβαση πιστώσεων στις Νο¬ 
μαρχίες με επιτροπικά εντάλματα πληρωμής οποιουδή- 
ποτε ποσού για κάθε περίπτωση. 


10. Τον ορισμό υπολόγου διαχειριστή υλικού. 

11. Τις προτάσεις χρηματοδότησης των συλλογικών 
αποφάσεων του Προγράμματος Δημοσίων Επενδύσεων 
και όλα τα διαδικαστικά προς την Τράπεζα της Ελλάδος 
έγγραφα ανεξάρτητα από ποσό. 

12. Τις αποφάσεις ορισμού μελών επιτροπής παραλα¬ 
βής υλικών και εργασιών. 

13. Τις προτάσεις μεταφοράς πίστωσης από ένα κωδι¬ 
κό αριθμό σε άλλο κωδικό αριθμό των φορέωντου Υπουρ¬ 
γείου ή άλλων Υπουργείων, καθώς και αναλήψεις πιστώ¬ 
σεων μέχρι του ποσού των 20.000.000 δρχ. 

14. Τις προτάσεις για εγγραφή προβλέψεων θέσεων 
προσωπικού. 

Στον Διευθυντή της Διεύθυνσης Οργάνωσης και Εκπαί¬ 
δευσης ή τον νόμιμο Αναπληρωτή του: 

1. Την αξιολόγηση των αναγκών σε προσωπικό των Υπη¬ 
ρεσιών του Υπουργείου. 

2. Την ορθολογική κατανομή και στελέχωση των Υπηρε¬ 
σιών. 

3. Την εύρυθμη λειτουργία των Υπηρεσιών του Υπουρ¬ 
γείου. 

4. Την εισήγηση για τον προϋπολογισμό για την προκή¬ 
ρυξη πλήρωσης θέσεων. 

5. Την μέριμνα για την ασφάλιση των κτιρίωντου Υπουρ¬ 
γείου. 

6. Την μέριμνα για την χωροταξική κατανομή των Υπη¬ 
ρεσιών. 

7. Την μέριμνα για όλες τις εκδηλώσεις, συνέδρια, συ¬ 
σκέψεις κ.λ.π. 

8. Τον συντονισμό για την συγκέντρωση όλων των νο¬ 
μοθετικών κειμένων και την κοινοποίησή τους σε όλες τις 
Υπηρεσίες του Υπουργείου. 

9. Την έγκριση προγραμμάτων εκπαιδευτικού προ¬ 
γραμματισμού των υπαλλήλων του Υπουργείου και υλο¬ 
ποίηση αυτού. 

10. Την έγκριση συμμετοχής των υπαλλήλων του 
Υπουργείου σε εκπαιδευτικά προγράμματα που οργανώ¬ 
νονται από άλλους φορείς. 

11. Θέματα οργάνωσης, στελέχωσης και διοικητικής 
δομής υπηρεσιών του ΥΠΕΘΟ. 

12. Προγράμματα Πληροφορικής. 

ΣΤ. Στους Προϊσταμένους Τμημάτων και Αυτοτελών 
Γ ραφείων ή στους νόμιμους αναπληρωτές τους: 

α. Γενικά: 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερομένους για την πορεία των υπο- 
θέσεών τους και που δεν αφορούν γενικότερα την Διεύ¬ 
θυνση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλλη¬ 
λογραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητάς τους στο αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών κρυπτο- 
γραφημένων καιαποκρυπτογραφημένων και τηλεγραφη¬ 
μάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεση αυτών εγγράφων 
της αρμοδιότητάςτους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία πλην αναφορών, πα¬ 
ραπόνων. 

7. Την υπογραφή εγγράφων μετά οποία ζητούνται διά¬ 
φορα στοιχεία και πληροφορίες της αρμοδιότητάς 
τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέμα¬ 
τα που σύμφωνα με το νόμο μπορούν να βεβαιωθούν από 
τα στοιχεία που τηρούνται στην Υπηρεσία. 

β. Ειδικότερα: 

Στους Προϊσταμένους των Τμημάτων της Δ/νσης Διοι¬ 
κητικού ή τους νόμιμους αναπληρωτές των: 

1. Την έκδοση πιστοποιητικών ή βεβαιώσεων που αφο¬ 
ρούν την υπηρεσιακή κατάσταση όλων των υπαλλήλων ( 
μονίμων ή Ι.Δ.). 

2. Την υπογραφή εγγράφων με τα οποία διαβιβάζονται 
δικαιολογητικά συνταξιοδότησης των υπαλλήλων ανε¬ 
ξάρτητα από τον βαθμό και ειδικότητα που κατέχουν. 

3. Την θεώρηση των βιβλιαρίων νοσηλείας των υπαλλή¬ 
λων και των μελών οικογενειών των. 

4. Την υπογραφή των παραπεμπτηρίων εγγράφων για 
υγειονομική εξέταση των υπαλλήλων και των υποψηφίων 
για διορισμό. 

5. Τη χορήγηση αναρρωτικών αδειών και αδειών κυήσε- 
ως και τοκετού των υπαλλήλων του Υπουργείου (μονίμων 
και Ι.Δ.). 

6. Την θεώρηση αντιγράφων δικαιολογητικών και εγ¬ 
γράφων που περιέχονται στους ατομικούς φακέλους των 
υπαλλήλων. 

7. Την υπογραφή αποφάσεων αλλαγής επωνύμου των 
γυναικών υπαλλήλων. 

8. Τις βεβαιώσεις για την πραγματοποίηση υπερωρια- 
κής εργασίας των υπαλλήλων. 

9. Τις ανακοινώσεις αποφάσεων διορισμού και έγγρα¬ 
φα κοινοποίησης καταστάσεων σύμφωνα με το άρθρο 22 
του Ν. 2190/1994. 

10. Ταπροπαρασκευαστικά, υπομνηστικά και γενικότε¬ 
ρα άλατα διαδικαστικά έγγραφα οιουδήποτε περιεχομέ¬ 
νου, περιλαμβανομένων και εκείνων με τα οποία ζητού¬ 
νται ή παρέχονται πληροφορίες ή ανακοινώνονται πρά¬ 
ξεις της Διοίκησης. 

11. Τις αιτήσεις σε πολίτες ή φορείς για θέματα αρμο¬ 
διότητας του οικείου τμήματος. 

12. Τις πράξεις με τις οποίες τίθενται έγγραφα στο αρ¬ 
χείο. 

13. Την αλληλογραφία με φορείς του Δημόσιου Τομέα 
για τρέχοντα υπηρεσιακά θέματα του Τμήματος. 

Στους Προϊσταμένους των Τμημάτων της Διεύθυνσης 
Οικονομικού ή τους νόμιμους αναπληρωτές τους: 

1. Την υπογραφή εντολών προς την Τράπεζα της Ελλά¬ 
δος, για την έκδοση επιταγών ή εντολών σε συνάλλαγμα, 
βάσει των εκδοθέντων χρηματικών ενταλμάτων. 


2. Την υπογραφή εξουσιοδοτήσεων προς το οικείο Τα¬ 
μείο Πληρωμών Αθηνών για την εξόφληση ή είσπραξη εκ¬ 
δοθέντων χρηματικών ενταλμάτων. 

3. Την υπογραφή βεβαιώσεων για τις αποδοχές των πό¬ 
σης φύσεως υπαλλήλων με τις κρατήσεις που έχουν γίνει 
πάνω σε αυτές καθώς και τις πράξεις θεώρησης κατα¬ 
στάσεων κάθε είδους αποζημιώσεων. 

4. Την υπογραφή εγγράφων με τα οποία δίνεται εντολή 
για κίνηση ή επισκευή οχημάτων του Υπουργείου. 

5. Τις αποφάσεις έγκρισης για να ακολουθηθεί η διαδι¬ 
κασία της απευθείας ανάθεσης (άρθρο 22 Π.Δ/τος 
173/90) και αποφάσεις απευθείας ανάθεσης και συμβά¬ 
σεις καθώς και κάθε σχετική με το θέμα απόφαση σύμ¬ 
φωνα με τις διατάξεις της παρ. 20 του άρθρου 3 του Ν. 
177/88, για τις περιπτώσεις που η σχετική δαπάνη δεν 
υπερβαίνει το ποσό των 2.000.000 δρχ. 

6. Τις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων Δημοσίων Επεν¬ 
δύσεων, προκηρύξεις δημοσίων διαγωνισμών και συμβά¬ 
σεις, καθώς και κάθε σχετική με το θέμα απόφαση, στις 
περιπτώσεις που η σχετική δαπάνη δεν υπερβαίνει το πο¬ 
σό των 5.000.000 δρχ. 

7. Τις εξουσιοδοτήσεις προς το Ταμείο Παρακαταθη¬ 
κών και Δανείων για την εξόφληση χρηματικών ενταλμά¬ 
των που έχουν εκδοθεί και εξοφλούνται μέσο του Ταμεί¬ 
ου Παρακαταθηκών και Δανείων. 

8. Τα έγγραφα με τα οποία αναζητούνται από τα ασφα¬ 
λιστικά Ταμεία των υπαλλήλων κρατήσεις αποδοχών και 
εισφορές που έχουν καταβληθεί αχρεωστήτως. 

9. Τις εντολές προς τους υπόλογους για την καταβολή 
δαπανών από τα χρηματικά εντάλματα προπληρωμής 
που έχουν εκδοθεί στο όνομά τους μέχρι του ποσού των 
2.000.000 δρχ. για κάθε περίπτωση. 

10. Τις πράξεις θεώρησης των καταστάσεων εκκαθάρι¬ 
σης όλων των δαπανών καθώς και τα σχετικά διαβιβαστι¬ 
κά και λοιπά έγγραφα μέχρι του ποσού των 2.000.000 
δρχ. για κάθε περίπτωση. 

11. Τα αιτήματα προς το Γ.Λ.Κ. για αύξηση του διαθεσί¬ 
μου ποσοστού πιστώσεων από τον τακτικό προϋπολογι¬ 
σμό. 

12. Τις προβλέψεις πιστώσεων που θαδαπανηθούν κά¬ 
θε μήνα. 

13. Τις εντολές χορήγησης υλικού για τις ανάγκες της 
Υπηρεσίας. 

14. Τις προτάσεις στο Γ.Λ.Κ. για αυξομείωση των πι- 
στώσεωντου τακτικού προϋπολογισμού μέχρι του ποσού 
των 5.000.000 δρχ. 

Στον Προϊστάμενο του Τμήματος Γενικού Πρωτοκόλ¬ 
λου - Διεκπεραίωσης της Διεύθυνσης Διοικητικού ή τον 
νόμιμο αναπληρωτή του. 

Την αρμοδιότητα επικύρωσης αντιγράφων των εισερ¬ 
χομένων ή εξερχόμενων εγγράφων καθώς και την επικύ¬ 
ρωση της γνησιότητας της υπογραφής τους. 

II. Ορίζουμε όπως: 

1. Τα έγγραφα που υπογράφονται «Με εντολή Υπουρ¬ 
γού « από τους Γενικούς Γραμματείς ΥΠΕΘΟ, Επενδύσε¬ 
ων και Ανάπτυξης και Διεθνών Σχέσεων, από τους προα- 
ναφερθέντες Γ ενικούς Διευθυντές, Διευθυντές και τους 
λοιπούς Προϊσταμένους που αναφέρονται σε γενικότε¬ 
ρης σημασίας θέματα, θα κοινοποιούνται σε αντίγραφο 
στο Γ ραφείο μας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13557 


2. Τα έγγραφα που υπογράφονται από κάθε υπάλληλο, 
σύμφωνα με την παρεχόμενη από την απόφαση αυτή 
εξουσιοδότηση, δικαιούνται να υπογράφουν αντίστοιχα 
και οι ιεραρχικά Προϊστάμενοί τους. 

3. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

4. Όταν απουσιάζουν ή κωλύονται για οποιοδήποτε λό¬ 
γο οι Γενικοί Διευθυντές οι αρμοδιότητες αυτών ασκού¬ 
νται από τους αρμόδιους Γενικούς Γραμματείς. 


5. Όταν απουσιάζει ή κωλύεται για οποιοδήποτε λόγο 
Διευθυντής οι αρμοδιότητες αυτού ασκούνται από τον 
αρχαιότερο Τμηματάρχη. 

Οι αρμοδιότητες που σύμφωνα με την παρούσα από¬ 
φαση μεταβιβάζονται, μπορούν να ασκούνται και από τον 
ίδιο τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































